رافاييل نادال

رافاييل نادال پاريرا (Rafael Nadal Parera نطق كاتالانى: [rəfəˈɛɫ nəˈðaɫ pəˈɾeɾə]) (من مواليد 3 يونيه 1986) لاعيب تنس اسبانى محترف. كسب اتنين و عشرين بطوله من البطولات الاربعه الكبيره فى التنس. رافاييل نادال كسب طولة الفردى للرجاله فى بطولة ويمبلدون مرتين سنة 2008 و سنة 2010 و بطولة امريكا المفتوحه للتنس اربع مرات سنة 2010 و سنة 2013 و سنة 2017 و سنة 2019 و بطولة استراليا مرتين سنة 2009 و سنة 2022 و بطولة فرنسا اربعتاشر مره 2005 و 2006 و 2007 و 2008 و 2010 و 2011 و 2012 و 2013 و 2014 و 2017 و 2018 و 2019 و 2020 و 2022. رافاييل نادال كمان كسب الميدالية الذهب فى فردى التنس فى الالعاب الأولمبية 2008 و كسب الميدالية الذهب فى زوجى التنس مع مارك لوبيث فى الالعاب الأولمبية 2016. بسبب شطارته على ملاعب الطفله بيتقال عليه "ملك الطفله" ، و خلت كتير من الخبرا يعتبروه أعظم لاعيب على ملاعب الطفله فى تاريخ التنس.
رافاييل نادال كسب 36 بطوله من بطولات الماسترز 1000 و هو اللاعب السابع فى التاريخ، و أصغر واحد فى السن يكسب الاربعه جراند سلام فى عصر التنس المفتوح ، و هو تانى واحد من 3 لعيبة تنس اللى كسبو على الاقل اتنين من البطولات الاربع الكبيره على تلات انواع ارضيه مختلفه (الملاعب الجامده، والنجيله، والطفله) لأنه تانى لاعيب يعمل كده بعد ماتس فيلاندر. رافاييل نادال هو الوحيد اللى كسب نفس البطوله من بطولات الماسترز 1000 تمان سنين ورا بعض و هيا بطولة مونتى كارلو ماسترز.
رافاييل نادال اتولد فى ماناكور ، مايوركا، اسبانيا. ابوه سباستيان نادال راجل اعمال يملك شركة تأمين، و شركة ازاز و مطعم والدته اسمها انا ماريا پيريرا ست بيت و ليه أخت أصغر منه اسمها ماريا ايزابيل. رافاييل نادال اتعلم التنس على ايد عمه تونى نادال و كسب طولة التنس الاقليمية تحت سن اتناشر سنه لما كان عنده 8 سنين . و لما كان عمره 14 سنه، طلب الاتحاد الاسبانى للتنس انه يسيب مايوركا ويروح يتعلم تنس ف بارسلونا . لكن عيلته رفضت الطلب ده علشان كانو خايفين يضر تعليمه، و كمان رأى عمه تونى انه مش محتاج يسيب مكانه و عيلته علشان يكون لعيب تنس كويس. رافاييل نادال ابتدا يكسب بطولات كتير و احترف التنس سنة 2001. رافاييل نادال بييعتبر واحد من أحسن لعيبة التنس ف تاريخ اللعبه و بعد ما كان فى المركز رقم 2 على العالم بعد السويسرى روجيه فيدرر لمدة 160 اسبوع ورا بعض بئا فى المركز الاول على العالم من يوم 18 اغسطس 2008 ليوم 5 يوليه 2009.
رافاييل نادال كسب اول ماتش و هو محترف لما كان عنده خمستاشر و عشر شهور فى شهر ابريل سنة 2002 نادال ساعتها كان ترتيبه 762 فى العالم ، الماتش كان قصاد اللاعب الباراجوانى رامون ديلجادو ضمن بطولات رابطة محترفين التنس ف جزيرة مايوركا ، و ده خلاه تاسع لاعيب على مستوى العالم ف العصر المفتوح يكسب ماتش من ماتشات بطولات رابطة المحترفين قبل ما يكون عنده ستاشر سنه. نادال لما كان عمره 17 سنه كسب اول ماتش ليه مع السويسرى روجر فيدرار ف بطولة مايامى ماسترز سنة 2004.
رافاييل نادال كسب طولة الزوجى ف بطولة ماهاراشترا المفتوحه مع تومى روبريدو . مالعبش فى بطولة فرنسا المفتوحه و بطولة ويمبلدون سنة 2004 بسبب كسر ف رجله الشمال. ف شهر اغسطس نادال كسب لأول مره بطولة فردى ف بطولة بروكوم المفتوحة بعد ما غلب خوسيه اكاسوسو ف الفاينال بمجموعتين.
رافاييل نادال سنة 2005 كسب بطولة روما للتنس و بطولة مدريد للتنس و بطولة مونتى كارلو للتنس لأول مره,و كان أول لاعيب يكسب بطولة فرنسا المفتوحه ف أول مره يلعبها من أيام السويدى ماتس ڤيلاندر لما كسبها سنة 1982. رافاييل نادال غلب ماريانو پويرتا ف فاينال فرنسا المفتوحه 6–7 6–3, 6–1, 7–5
رافاييل نادال سنة 2006 كسب طولة مونتى كارلو و بطولة روما و بطولة فرنسا المفتوحه للمره التانيه.
رافاييل نادال سنة 2007 كسب طولة مونتى كارلو و بطولة روما و بطولة فرنسا المفتوحه للمره التالته.
رافاييل نادال سنة 2008 كسب طولة مونت كارلو و بطولة فرنسا المفتوحه للمره الرابعه و كسب طولة الفردى للرجاله فى بطولة ويمبلدون لأول مره بعد ما غلب فيديرار ف الفاينال. ماتش فاينال ويمبلدون 2008 بين نادال و فيديرار بيعتبر أعظم فاينال بطولة ويمبلدون ف تاريخها، و اتوصف انه أعظم ماتش ف تاريخ التنس. رافاييل نادال كمان كسب الميدالية الدهب فى فردى التنس فى الالعاب الأولمبية 2008 .
يوم 18 اغسطس سنة 2008 رافاييل نادال وصل للمركز الاولانى على العالم
رافاييل نادال سنة 2009 غلب فيدرر ف فاينال بطولة اوستراليا المفتوحه ف ماتش من خمس مجموعات علشان يكون اول اسبانى يكسب بطولة استراليا. و كسب طولة مونت كارلو لخامس مره. لكن بسبب الاصابه رافاييل نادال خسر المركز الاولانى على العالم يوم 5 يوليه 2009 .
رافاييل نادال سنة 2010 كسب طولة مونت كارلو لسادس مره و كسب طولة فرنسا المفتوحة لخامس مره و بطولة ويمبلدون لتانى مره و كسب طولة أميركا المفتوحة لأول مرة فى تاريخه علشان يكون سابع لاعيب يكسب كل الاربع بطولات الكبيره.
رافاييل نادال سنة 2011 كسب طولة مونت كارلو لسابع مره و كسب طولة فرنسا المفتوحة لسادس مره
رافاييل نادال سنة 2012 كسب طولة مونتى كارلو لتامن مره و كسب طولة فرنسا المفتوحة لسابع مره
رافاييل نادال سنة 2013 انسحب من بطولة استراليا المفتوحة بسبب فيروس ف المعده. بس كسب عشر بطوات بعد كده. كسب بطولة مدريد لتالت مره كسب بطولة روما ف التنس لسابع مره و بطولة انديان ويلز و كمان كسب طولة فرنسا المفتوحة لتامن مره و بعدين كسب بطولة كانادا المفتوحه ف التنس بعد ما غلب ميلوش راونيتش ف الفاينال و كسب بطولة سينسيناتى المفتوحه ف التنس و كسب طولة امريكا المفتوحه لتانى مره ف سبتمبر.
رافاييل نادال سنة 2014 كسب بطولة قطر ف يناير و بطولة ريو ف فبراير. ف مايو رافاييل نادال كسب بطولة مدريد بعد كى نيشيكورى ما انسحب من الماتش ف المجموعه التالته بسبب الاصابه . و كسب طولة فرنسا المفتوحة لتاسع مره ف شهر يونيه. رافاييل نادال خسر المركز الاولانى على العالم يوم 7 يوليه 2014 بعد ما خسر ف دور ال16 ف بطولة ويمبلدون.
رافاييل نادال سنة 2015 خسر ف بطولة فرنسا المفتوحه ف دور التمانيه بس كسب تلات بطولات ، بطوله من سلسلة 500 و بطولتين من سلسلة 250
رافاييل نادال سنة 2016 كسب طولة مونت كارلو و بطولة بارسلونا لتاسع مره و كسب الميدالية الدهب فى زوجى التنس مع مارك لوبيث فى الالعاب الأولمبية
رافاييل نادال سنة 2017 كسب طولة مونتى كارلو و بطولة بارسلونا و بطولة فرنسا عاشر مره و بطولة مدريد خامس مره. و كسب طولة امريكا المفتوحه لتالت مره ف سبتمبر
رافاييل نادال سنة 2018 كسب طولة مونتى كارلو و بطولة بارسلونا و بطولة فرنسا للمره الحداشر و كسب طولة روما ف التنس لتامن مره, و كسب طولة كانادا لرابع مره
رافاييل نادال سنة 2019 كسب طولة روما ف التنس لتاسع مره و كسب طولة فرنسا للمره الاتناشر و كسب طولة كانادا لخامس مره و كسب طولة امريكا المفتوحه لرابع مره ف شهر سبتمبر
رافاييل نادال سنة 2020 كسب بطولة اكابولكو ف شهر فبراير. ف شهر اكتوبر كسب بطولة فرنسا للمره التلاتاشر بعد اما غلب دييجو شوارتزمان فى السيميفاينال و ديوكوفيتش فى الفاينال.
رافاييل نادال سنة 2021 كسب طولة بارسلونا المفتوحه للمره الاتناشر فى ابريل. و كسب طولة روما للمره العاشره.
رافاييل نادال سنة 2022 كسب طولة اوستراليا المفتوحه تانى مره بعد ما غلب دانييل ميدڤيديڤ ف ماتش من خمس مجموعات. نادال كسب طولة اكابولكو ف شهر فبراير. ف شهر يونيه رافاييل نادال كسب طولة فرنسا المفتوحه للمره الاربعتاشر و ده خللاه اكبر واحد ف السن كسب طولة فرنسا المفتوحه ف عصر التنس المفتوح على مستوى الرجاله ف منافسة الفردى سنة 2022 لما كان عنده 36 سنه و يومين. فى يناير، نادال كسب المجموعة الأولى من بطولة ميلبورن الصيفية ، مغلب ماكسيم كريسى فى الماتش النهائية. كسب لقبه التانى فى بطولة اوستراليا المفتوحة ، ولقبه الحادى والعشرين فى البطولات الكبرى، ولقبه التسعين فى بطولات اتحاد لعيبة التنس المحترفين، بفوزه على دانييل ميدفيديف فى نهائى من خمس مجموعات ، بعد ما كان متأخر بمجموعتين. وبده الفوز، تفوق نادال على نوفاك ديوكوفيتش وروجر فيدرر فى عدد ألقاب البطولات الكبرى فى فردى الرجال على مر العصور و بقا الرجل التانى فى العصر المفتوح، بعد ديوكوفيتش، اللى يكمل لقبى الجراند سلام فى مسيرته . فى بطولة المكسيك المفتوحة ، كسب نادال باللقب بدون ما يخسر أى مجموعة، بما فيها الفوز على المصنف الاولانى عالميا ميدفيديف. مدد سلسلة انتصاراته ل15 ماتش، هيا احسن بداية له فى موسم. و فى بطولة إنديان ويلز، غلب نيك كيرجيوس وكارلوس ألكاراز ليصل للنهائى الرابع له ده العام ويوسع سلسلة انتصاراته ل20 ماتش. تعرض نادال لإصابة فى الضلع وخسر قدام تايلور فريتز بمجموعات متتالية فى الماتش النهائية. نادال فى بطولة فرنسا المفتوحة ، حقق فوزه رقم 106 بعد تغلبه على جوردان طومسون فى الجولة الأولى، علشان يكون اللاعب اللى حقق اكبر عدد من الانتصارات فى بطولة كبرى واحدة. غلب كورنتين موتيت فى الجولة التانيه (فوزه رقم 300 فى البطولات الكبرى). غلب فيليكس أوجيه ألياسيم فى الجولة الرابعة (تالت ماتش له مكونة من خمس مجموعات فى بطولة فرنسا المفتوحة). قابل نادال مع ديوكوفيتش للمرة التاسعة والخمسين فى ربع النهائى و كسب فى أربع مجموعات ليتقدم لنصف نهائى بطولة فرنسا المفتوحة للمرة الخمستاشر. واجه ألكسندر زفيريف و بعد اكتر من 3 ساعات من اللعب بمجموعتين، انسحب زفيريف بسبب إصابة فى الكاحل. و فى الماتش النهائية، غلب كاسبر رود فى 3 مجموعات ليحرز لقبه الاربعتاشر فى بطولة فرنسا المفتوحة واللقب الكبير التانى والعشرين بشكل عام ويصل للمركز الرابع عالميا. بقا حينها اكبر بطل لبطولة فرنسا المفتوحة ، والرجل التالت اللى حقق 4 انتصارات بين العشرة الأوائل فى طريقه للقب كبير من بدء تصنيفات اتحاد لعيبة التنس المحترفين سنة 1973، بعد ماتس ويلاندر ( بطولة فرنسا المفتوحة سنة 1982 ) وفيدرر ( بطولة اوستراليا المفتوحة سنة 2017 ). بعد علاجه من إصابة فى قدمه، رجع ويمبلدون للمرة الأولى من 3 سنين . كسب تايلور فريتز فى ربع النهائي، لكن زادت إصابته فى البطن، واضطر للانسحاب من البطولة. خسر فى الجولة الأولى فى سينسيناتى قدام البطل بورنا كوريتش . رجع نادال لبطولة امريكا المفتوحة للمرة الأولى من سنة 2019. خسر فى الجولة الرابعة قدام فرانسيس تيافو ، هيا خسارته الوحيدة فى بطولة كبرى سنة 2022، و أقدم هزيمة كبرى له من بطولة ويمبلدون 2017. فى كأس لافير ، تنافس نادال مع فريق اوروبا مع روجر فيدرر، نوفاك ديوكوفيتش، وآندى موراي. لعب ماتش الزوجى مع منافسه فيدرر (آخر ماتش احترافية لروجر)، وخسر قدام جاك سوك وفرانسيس تيافو. فى نهائيات رابطة لعيبة التنس المحترفين ، كسب نادال بمباراته الأخيرة ده العام ضد كاسبر رود بعد خسارته مباراتين الأوليين. أنهى نادال العام فى المركز التانى، علشان يكون اكبر لاعب سن يوصل المركزين الأولين فى نهاية العام فى تاريخ تصنيفات اتحاد لعيبة التنس المحترفين .
نادال كان هو حامل اللقب فى بطولة اوستراليا المفتوحة سنة 2023 ، لكنه خسر بمجموعات متتالية قدام ماكنزى ماكدونالد فى الجولة الثانية. خلال الماتش، تعرض نادال لإصابة خطيرة فى الورك. انسحب نادال من بطولتى إنديان ويلز وميامى للتعافى من إصابته فى بطولة اوستراليا المفتوحة ولم يلعب فى الجولة تانى سنة 2023. نتيجة لذلك، خرج من المراكز العشرة الأولى لأول مرة من 25 ابريل 2005 فى 20 مارس 2023، منهى أطول سلسلة من المراكز العشرة الأولى فى تاريخ تصنيفات اتحاد لعيبة التنس المحترفين .
نادال ابتدا موسمه فى بطولة بريسبان الدولية 2024 ، غلب دومينيك ثيم وجيسون كوبلر قبل ما يخسر قدام جوردان طومسون . خلال الماتش، تعرض لإصابة عضلية أجبرته على الغياب عن بطولة اوستراليا المفتوحة.بعد خسارته فى الدور التانى قدام أليكس دى مينور فى بطولة بارسلونا المفتوحة ، وصل نادال للدور الرابع فى بطولة مدريد المفتوحة ، حيث غلب دى مينور فى طريقه. خسر فى الجولة التانيه فى بطولة ايطاليا المفتوحة . فى مايو، خسر نادال فى الجولة الأولى من بطولة فرنسا المفتوحة قدام المصنف الرابع عالمى والوصيف فى النهاية ألكسندر زفيريف . وبكده وصل رقمه القياسى الأخير فى بطولة رولان جاروس ل112-4. فى بطولة السويد المفتوحة فى يوليو، وصل نهائى بطولة اتحاد لعيبة التنس المحترفين الأخير فى مسيرته بفوزه على ليو بورج ، وكاميرون نورى ، وماريانو نافونى فى ماتش ماراثونية استمرت أربع ساعات، ودوجى أيدوكوفيتش . خسر قدام نونو بورجيس فى مجموعات متتالية. بعدين نافس فى الألعاب الأولمبية الصيفية ، كان حامل للشعلة خلال حفل الافتتاح . و فى الفردى ، خسر فى الجولة التانيه قدام البطل فى الاخر نوفاك دجوكوفيتش فى لقاءهما الاحترافى رقم 60 على التوالي. و فى منافسات الزوجى مع ألكاراز، وصل للدور ال8. فى نهائيات كأس ديفيز فى مالقة ، بوتيتش فان دى زاندشولب غلب نادال حيث خسرت اسبانيا قدام هولندا فى ربع النهائي. بعد انتهاء الماتش، ألقى نادال كلمة وتم عرض مونتاج فيديو لأبرز أحداث مسيرته المهنية ورسايله الشخصية، بما فيها من فيدرر، ودجوكوفيتش، وسيرينا ويليامز ، وآندى موراي، ولاعب كرة القدم أندريس إنييستا ، ولاعب الجولف سيرجيو جارسيا .
روجر فيديرار كان اول واحد يظهر من الاربعه الكبار ف التنس لما كسب اول بطوله ليه سنة 2001 ف ميلانو و كسب جراند سلام اول مره ف ويمبلدون سنة 2003 و بعديه نادال اللى كسب جراند سلام اول مره ف فرنسا سنة 2005. ديوكوفيتش كسب جراند سلام اول مره سنة 2008 بعد ما غلب روجر فيديرار ف سيميفاينال بطولة اوستراليا و كسب البطوله بعد ما غلب جو ويلفريد تسونجا ف الفاينال . اندى موررى كسب جراند سلام اول مره سنة 2012 بعد ما غلب ديوكوفيتش ف فاينال بطولة امريكا.
رافاييل نادال و روجر فيديرار لعبو 39 ماتش ضد بعض نادال كسب 24 و روجر فيديرار كسب 15 ., ماتش فاينال ويمبلدون سنة 2008 بين نادال و فيديرار بيعتبر احسن ماتش ف تاريخ التنس.
رافاييل نادال و نوڤاك دچوكوڤيتش لعبو 59 ماتش ضد بعض نادال كسب 29 و دچوكوڤيتش كسب 30 اول ماتش بينهم كان سنة 2006 و كسبه نادال.
رافاييل نادال و اندى موررى لعبو 24 ماتش ضد بعض نادال كسب 17 و موررى كسب 7 . و كان مفروض يلعبو ماتش ف بطولة مايامى سنة 2012 لكن نادال انسحب بسبب اصابه .
رافاييل نادال واحد من ست رجاله بس اللى كسبو بطولات من الاربع البطولات الكبار على تلات انواع ارضيه مختلفه (الملاعب الصلبة، والعشب، والطفله) الخمسه التانيين هما جيمى كونورز ، اندريه اجاسى ، ماتس ڤيلاندر ، و السويسرى روجر فيديرار و الصربى نوڤاك دچوكوڤيتش . ماتس ڤيلاندر هو اول واحد من تلات لعيبة تنس اللى كسبو على الاقل اتنين من البطولات الاربع الكبرى على تلات انواع ارضيه مختلفه (الملاعب الصلبة، والعشب، والطفله)، و تانى لاعيب يعمل كده بعده هو رافاييل نادال. بعدهم نوڤاك دچوكوڤيتش.
رافاييل نادال واحد من خمس لعيبة تنس فى عصر التنس المفتوح كسبو بطولات الجراند سلام الاربعه الكبيره و واحد من اربعه (مع روجر فيديرار و اندريه اجاسى و نوڤاك دچوكوڤيتش) كسبوهم على الملاعب الرملية و العشب و الملاعب الصلبة.
لما كسب فرنسا المفتوحة 2014 ، نادال كان الوحيد اللى كسب ع الأئل بطولة جراند سلام فردى رجاله واحده كل سنه لمدة عشر سنين ورا بعض و فيه لعيبه اللى كسبو بطولة جراند سلام فردى رجاله واحده كل سنه تمان سنين ورا بعض هما بيورن بورج ، بيت سامبراس ، و السويسرى روجر فيدرار . رافاييل نادال هو اول لاعيب اسپانى يكسب بطولة اوستراليا المفتوحة و تانى لاعيب اسپانى يكسب بطولة ويمبلدون و بطولة امريكا.
رافاييل نادال وصل ترتيبه المركز رقم 1 على العالم تمان مرات . منهم المده من اكتوبر 2013 ليوم 7 يوليه 2014 و المده من يوم 18 اغسطس 2008 ليوم 5 يوليه 2009 و من يوم 7 يونيه سنة 2010 ليوم 1 يوليه 2011.
رافاييل نادال كسب 91 بطوله فردى منهم 21 جراند سلام و 36 بطوله ماسترز 1000 و 23 بطوله من بطولات سلسلة 500 و 10 بطولات من بطولات سلسلة 250 و الميدالية الذهب فى فردى التنس فى الالعاب الأولمبية 2008.
رافاييل نادال كسب 11 بطوله زوجى منهم 3 بطولات ماسترز 1000 و بطوله واحده من بطولات سلسلة 500 و 6 بطولات من بطولات سلسلة 250 و الميدالية الذهب فى زوجى التنس فى الالعاب الأولمبية 2016.
رافاييل نادال كان واحد من لعيبة فريق اسبانيا فى كاس ديڤيس لما كسب كاس العالم فى التنس 5 مرات سنة 2004 و سنة 2008 و سنة 2009 و سنة 2011 و سنة 2019.
رافاييل نادال كان واحد من لعيبة فريئ اوروبا و كسب كاس ليڤر مرتين.
رافاييل نادال كسب الميدالية الذهب فى فردى التنس فى الالعاب الأولمبية 2008 و كسب الميدالية الذهب فى زوجى الرجاله مع مارك لوبيث فى الالعاب الأولمبية 2016
نادال شارك ف تايلاند ف مشروع "مليون شجرة للملك" ، و غرس شجرة تكريم لجلالة الملك بوميبول أدولياديج فى زيارةلهوا هين فى زيارته عشان يلعب ف بطولة تايلاندا المفتوحه سنة 2010 ، و قال "بالنسبة لى ده شرف كبير أنى أكون جزء من المشروع ده و عايز أهنى الشعب التايلاندى و أهنى الملك و أتمنا كل التوفيق للفكره . دى فكره لطيفه جدا".
مؤسسة رافا نادال ابتدت ف نوفمبر 2007، و كان العرض الرسمى ف شهر فبراير سنة 2008، ف نادى ماناكور للتنس ف مايوركا، اسبانيا. و بتركز المؤسسة على الشغل الاجتماعى ومساعدات التنميه و بالخصوص ف مجال الطفوله و الشباب. مامة نادال، آنا ماريا باريرا، هيا رئس مؤسسة رافا نادال الخيريه و باباه سيباستيان هو نايب الرئيس.
رافاييل نادال بيملك و بيتدرب فى مركز رافا نادال الرياضى (40,000 م, 430,000 قدم) فى ماناكور. المركز فيه اكاديمية تنس رافا نادال اللى فيها المدرسة الامريكانيه الدولية ف مايوركا. المركز فيه كمان سكن رياضى و متحف رافائيل نادال و عيادة صحية و مركز للياقة البدنية مع منتجع صحى و كافيه. المركز فيه 26 ملعب تنس من مناطقه الرياضية.
128036 رافاييلنادال هو كويكب اتسما على اسم رافاييل نادال.
خطأ لوا في وحدة:External_links على السطر 936: bad argument #1 to 'ipairs' (table expected, got nil).
</noinclude>